58661b277ed5e81836d44c9e73d3d49b
Ποιες είναι οι τιμές για απεντόμωση σπιτιού ή επαγγελματικού χώρου;
-------------------------------------------------------------------


douleutaras.gr
2020.50

Για μια επαγγελματική απεντόμωση, στο σπίτι ή τον επαγγελματικό σου χώρο, το κόστος κυμαίνεται από **30 - 70€.**


Συνήθως, στην αγορά δίνεται μια τιμή εκκίνησης για απεντομώσεις και αφού γίνει εκτίμηση της γενικότερης κατάστασης από τον ειδικό, διαμορφώνεται η τελική τιμή.



c633527f1ddb9b5455400000cf6fb330
Ποιοι παράγοντες καθορίζουν το κόστος για απεντόμωση;
-----------------------------------------------------


douleutaras.gr
2020.50

**Το είδος του εντόμου ή παράσιτου** που αντιμετωπίζεις είναι ένας βασικός παράγοντας που καθορίζει το κόστος μιας διαδικασίας απεντόμωσης. Οι τιμές απεντόμωσης, ανάλογα το έντομο, διαμορφώνονται ως εξής:


* **Κατσαρίδες από 30€**
* **Ψύλλοι από 40€**
* **Μυρμήγκια από 30€**
* **Μύγες από 30€**
* **Κοριοί από 40€**


**Ο δεύτερος παράγοντας είναι η έκταση του προβλήματος.** Με βάση αυτόν και το είδος εντόμου, ο επαγγελματίας θα επιλέξει τον εξοπλισμό που χρειάζεται. Όσο μεγαλύτερο το πρόβλημα, τόσο πιο εξειδικευμένο εξοπλισμό και περισσότερες επισκέψεις θα χρειαστεί. 


Σημείωσε εδώ ότι οι τιμές που αναφέρονται παραπάνω είναι ενδεικτικές και δεν περιλαμβάνουν ΦΠΑ. Αξίζει να σημειώσουμε, ότι οι τιμές απεντόμωσης που παρουσιάζουμε αφορούν ολοκληρωμένες υπηρεσίες, με εξειδικευμένα και πιστοποιημένα συνεργεία, που θα δώσουν άμεση και ριζική λύση στο πρόβλημά σου.



acafa9e3c9fa67cc683a7dffe441d523
Πότε πρέπει να κάνεις απεντόμωση;
---------------------------------


douleutaras.gr
2020.50

Ιδανικά, χρειάζεται να γίνεται προληπτική απεντόμωση, πριν εμφανιστούν ζωύφια ή παράσιτα στο σπίτι σου, **τουλάχιστον μια φορά τον χρόνο**. Σε μεγάλα κτίρια συστήνεται να γίνεται απεντόμωση 2 ή και 3 φορές μέσα σε μια χρονιά. Οι καταλληλότερες εποχές για τέτοιες εργασίες είναι **η άνοιξη και το φθινόπωρο**.


Σύμφωνα με τους ειδικούς, τότε είναι που οι πληθυσμοί εντόμων και παρασίτων σημειώνουν σημαντική αύξηση.


Ωστόσο, υπάρχουν κατηγορίες εντόμων, όπως είναι οι ψύλλοι και οι κοριοί, τα οποία δεν μπορούν να αντιμετωπιστούν προληπτικά, αλλά μόνο εφόσον κάνουν την εμφάνισή τους.


### **Γιατί είναι αναγκαία η απεντόμωση σπιτιού;**


Συνήθως, όταν ακούμε τη φράση “απεντόμωση σπιτιού”, ένα πράγμα μας έρχεται στο μυαλό: καταπολέμηση ψύλλων, αλλά κυρίως  απεντόμωση για κατσαρίδες. Πέραν του οτι μπορεί να τις σιχαίνεσαι ή να τις φοβάσαι, υπάρχουν πολλοί σοβαρότεροι λόγοι για τους οποίους θα έπρεπε να απαλλαχτείς από αυτές.


Ας ξεκινήσουμε από τον βασικότερο: Oι κατσαρίδες ζουν σε υπονόμους και συσσωρευμένα σκουπίδια και συσπειρώνονται, ειδικά σε περιόδους με υψηλά επίπεδα υγρασίας. Λόγω του περιβάλλοντος στο οποίο τρέφονται και μεγαλώνουν, μεταφέρουν μικρόβια αλλά και πολύ σοβαρές ασθένειες. Οι κατσαρίδες και τα παράγωγα τους, ως φορείς αυτών των ασθενειών, μπορούν να προκαλέσουν σοβαρά προβλήματα στον άνθρωπο , ξεκινώντας από τη σαλμονέλα και τον τύφο, έως και δερματίτιδες ή αλλεργικές αντιδράσεις. Έχουν λάβει, επίσης, σημαντικό μερίδιο ευθύνης για προβλήματα που σχετίζονται με το αναπνευστικό σύστημα, ειδικά για ευπαθείς πληθυσμιακές ομάδες, όπως τα παιδιά και οι καρδιοπαθείς.


Οι κατσαρίδες συνηθίζουν να δημιουργούν εστίες σε αρκετά σημεία μέσα στο σπίτι, ιδιαίτερα στο μπάνιο και την κουζίνα. Επίσης, χαρακτηρίζονται για τον ταχύτατο πολλαπλασιασμό τους αλλά και την εξαιρετικά υψηλή ανθεκτικότητα τους.


Εκτός από τις κατσαρίδες, η απεντόμωση σπιτιού αντιμετωπίζει δραστικά κάθε λογής έντομο, όπως ο κοριός ή η μύγα, που μπορεί να αποτελέσει απειλή για την υγεία σου αλλά και την ακεραιότητα και [**καθαριότητα του σπιτιού**](https://www.douleutaras.gr/katharismos/) σου.


Λαμβάνοντας υπόψη τα παραπάνω, καταλαβαίνει κανείς οτι η απεντόμωση δεν είναι απλώς θεμιτή αλλά απαραίτητη για κάθε χώρο.



c9d10c9ae61dd5da3969e3d8efb38b56
Απεντόμωση μόνος σου: Τι μπορείς να κάνεις;
-------------------------------------------


douleutaras.gr
2020.50

Πέρα από την επαγγελματική απεντόμωση που θα σου φέρει άμεσα και εγγυημένα αποτελέσματα, υπάρχουν και ενέργειες που θα σε βοηθήσουν να απαλλαγείς από έντομα και ζωύφια μόνος / -η σου.


Τέτοιες ενέργειες είναι:


* Να καθαρίζεις συχνά το σπίτι με απολυμαντικά καθαριστικά.
* Να συσκευάζεις όλα τα τρόφιμα αεροστεγώς.
* Βάλε [σίτες](https://www.douleutaras.gr/bsdir/sites/) στα παράθυρα και τις μπαλκονόπορτες.
* Κάλυψε το σιφώνι του μπάνιου.
* Κλείσε μικρές ρωγμές / τρύπες κάτω από τους νιπτήρες.
* Φύτεψε λεβάντα, βασιλικό, μέντα ή δυόσμο.
* Χρησιμοποίησε εντομοκτόνο στα “επικίνδυνα” σημεία.
* Βάλε παγίδες για έντομα ή gel που θα σου συστήσει γεωπόνος.


Όλες αυτές οι ενέργειες έχουν σαν στόχο να απωθήσουν εντελώς τα έντομα που απειλούν να εισβάλουν στο σπίτι σου. Ωστόσο, το κόστος για τα φάρμακα μπορεί να είναι σχετικά υψηλό και θα χρειαστείς χρόνο για να κάνεις όλα αυτά. Αυτός είναι και ο λόγος, για τον οποίο οι περισσότεροι αποφεύγουν την DIY απεντόμωση και επιλέγουν επαγγελματίες.


